Ühisettepanek: NÕUKOGU MÄÄRUS, millega peatatakse teatavate määruses (EÜ) nr 194/2008 (millega uuendatakse piiravaid meetmeid Birma/Myanmari suhtes ja muudetakse need rangemaks) sätestatud piiravate meetmete kohaldamine /* JOIN/2012/012 final - 2012/0101 (NLE) */





SELETUSKIRI (1) Nõukogu 25. veebruari 2008. aasta määruses (EÜ) nr 194/2008, millega uuendatakse piiravaid meetmeid Birma/Myanmari suhtes ja muudetakse need rangemaks,[1] on ette nähtud teatavad piiravad meetmed, sealhulgas teatavad impordi- ja ekspordipiirangud Birma/Myanmari suhtes, teatavate isikute ja üksuste rahaliste vahendite ja majandusressursside külmutamine ning piirangud teatavate äriühingute rahastamisele. (2) Pidades silmas viimase aja sündmusi Birmas/Myanmaris, muudeti nõukogu otsusega nr 2012/…/ÜVJP otsuses 2010/232/ÜVJP sätestatud piiravaid meetmeid Birmas/Myanmari suhtes, peatades kuni 30. aprillini 2013 kõik piiravad meetmed, välja arvatud relvaembargo ja embargo vahenditele, mida võidakse kasutada siserepressioonideks. (3) Seepärast teevad liidu välisasjade ja julgeolekupoliitika kõrge esindaja ning Euroopa Komisjon ettepaneku muuta määrust (EÜ) nr 194/2008, et peatada enamik piiravaid meetmeid. 2012/0101 (NLE) Ühisettepanek: NÕUKOGU MÄÄRUS, millega peatatakse teatavate määruses (EÜ) nr 194/2008 (millega uuendatakse piiravaid meetmeid Birma/Myanmari suhtes ja muudetakse need rangemaks) sätestatud piiravate meetmete kohaldamine EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artiklit 215, võttes arvesse nõukogu … 2012. aasta otsust 2012/…/ÜVJP,[2] millega muudetakse nõukogu otsust 2010/232/ÜVJP Birma/Myanmari vastu suunatud piiravate meetmete kohta[3], võttes arvesse Euroopa Komisjoni ning liidu välisasjade ja julgeolekupoliitika kõrge esindaja ühisettepanekut ning arvestades järgmist: (1) Nõukogu 25. veebruari 2008. aasta määruses (EÜ) nr 194/2008, millega uuendatakse piiravaid meetmeid Birma/Myanmari suhtes ja muudetakse need rangemaks,[4] on ette nähtud teatavad meetmed, sealhulgas teatavad impordi- ja ekspordipiirangud Birma/Myanmari suhtes, teatavate isikute ja üksuste rahaliste vahendite ja majandusressursside külmutamine ning piirangud teatavate äriühingute rahastamisele. (2) Pidades silmas viimase aja sündmusi Birmas/Myanmaris muudeti nõukogu otsusega nr 2012/…/ÜVJP otsust 2010/232/ÜVJP, peatades kuni 30. aprillini 2013 kõik piiravad meetmed, välja arvatud relvaembargo ja embargo vahenditele, mida võidakse kasutada siserepressioonideks. (3) Seepärast tuleks määrust (EÜ) nr 194/2008 vastavalt muuta ning peatada enamiku piiravate meetmete kohaldamine. (4) Rahaliste vahendite ja majandusressursside külmutamise peatamist tuleks käsitada kui määruse alusel külmutatud rahaliste vahendite ja majandusressursside vabastamist, ilma et pädevad asutused peaksid selleks andma eelneva loa, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 194/2008 artiklite 2 ja 5, artikli 7 lõike 3, artiklite 8 ja 11 ning artikli 15 lõigete 2, 3 ja 7 kohaldamine peatatakse kuni 30. aprillini 2013. Määruse (EÜ) nr 194/2008 artikli 7 lõi 5 kohaldamine peatatakse kuni 30. aprillini 2013 niivõrd, kuivõrd see viitab artikli 7 lõikele 3. Artikkel 2 Käesolev määrus jõustub järgmisel päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõigis liikmesriikides. Brüssel, Nõukogu nimel eesistuja [1] ELT L 66, 10.3.2008, lk 1. [2] ELT L…, …2012, lk .... …. [3] ELT L 105, 27.4.2010, lk 22. [4] ELT L 66, 10.3.2008, lk 1.